[{"text_idx": "#000002", "text": "Mae drama yn PDC ar y brig yng Nghymru am foddhad cyffredinol, cyfleoedd dysgu, cefnogaeth academaidd - NSS 2023"}, {"text_idx": "#000003", "text": "Cynhyrchu a rheoli yw asgwrn cefn y theatr a'r diwydiannau perfformio. Mae'r cwrs ymarferol a chyffrous hwn yn diwallu'r angen am gynhyrchwyr a rheolwyr celfyddydau proffesiynol, ac mae'n cwmpasu meysydd fel"}, {"text_idx": "#000006", "text": "Mae'r cwrs hwn yn ddewis da os ydych yn angerddol am y sector celfyddydau perfformio a digwyddiadau ac eisiau gweithio mewn ro\u0302l oddi ar y llwyfan i sicrhau profiadau rhagorol i gynulleidfaoedd a chyfranogwyr. Byddwch yn datblygu ystod o sgiliau ymarferol, yn dysgu i gyfathrebu'n effeithiol, a byddwch yn cael blas ar yr heriau amrywiol sy\u2019n rhan o\u2019r gwaith o gynhyrchu creadigol a rheoli'r celfyddydau."}, {"text_idx": "#000009", "text": "Mae'r BA Cynhyrchu a Rheoli Perfformiadau yn eich galluogi i ddatblygu ystod o sgiliau, gwybodaeth a mewnwelediad, gan roi'r hyder i chi gyfrannu at y diwydiannau creadigol a'r celfyddydau perfformio fel cynhyrchydd, trefnydd neu reolwr celfyddydau. Drwy gyfuniad o brosiectau byw, lleoliadau gwaith, a phrosiectau cynhyrchu a digwyddiadau, byddwch yn ennill profiad mewn rolau amrywiol, tra'n canfod a datblygu eich cryfderau a'ch angerdd eich hun o fewn y diwydiannau perfformio."}, {"text_idx": "#000011", "text": "Sgiliau Cynhyrchu (40 credyd) \u2013 Datblygu sgiliau goleuo, sain a rheoli llwyfan, yn ogystal a\u0302 ffilmio, sain a ffotograffiaeth y gellir eu defnyddio ar gyfer marchnata a\u2019r cyfryngau cymdeithasol."}, {"text_idx": "#000019", "text": "Prosiect Cynhyrchu (40 credyd) \u2013 Ymgymryd a\u0302 phrosiect hunanddiffiniedig, gan ddefnyddio sgiliau amrywiol rydych chi wedi'u datblygu. Gallai hyn gynnwys, er enghraifft, gynhyrchu cynhyrchiad theatr, trefnu digwyddiad, neu gymryd cyfrifoldeb dros agwedd ar drefniadaeth gw\u0302yl."}, {"text_idx": "#000023", "text": "Bydd y cwrs yn cael ei arwain gan Arweinydd y Cwrs a fydd yn eich cefnogi yn eich astudiaethau. Yn ogystal, bydd Hyfforddwr Academaidd Personol unigol yn cael ei neilltuo i bob myfyriwr i gynnig arweiniad a chefnogaeth drwy gydol eich astudiaethau."}, {"text_idx": "#000026", "text": "Mae gennym gyfleusterau trawiadol yn PDC Caerdydd, gan gynnwys theatr awditoriwm 160 sedd gyda llawr llwyfan sbring, a rig goleuo llawn. Mae yna hefyd bedair theatr stiwdio bocs du, stiwdios dawns a stiwdios ffilm proffesiynol gyda sgrin werdd a chyfleusterau cip-symud ar y campws. Yn ogystal, mae ystafelloedd cyfrifiaduron, stiwdios dylunio a chyfleusterau recordio cerddoriaeth."}, {"text_idx": "#000037", "text": "Mae angen Cyfweliad ar gyfer y cwrs hwn."}, {"text_idx": "#000038", "text": "Mewn cyfweliad byddwn yn trafod eich barn ar theatr, ffilm a theledu. Meddyliwch am yr hyn sydd o ddiddordeb i chi - p'un a yw'n wleidyddiaeth, hunaniaeth, llenyddiaeth, celf, cerddoriaeth, ffasiwn, beth bynnag. Byddwch yn barod i siarad am hyn yng nghyd-destun theatr, ffilm a theledu ac am yr hyn rydych chi'n ei astudio ar hyn o bryd."}, {"text_idx": "#000039", "text": "Mae'r dewis ar gyfer y cwrs hwn yn seiliedig ar gais addas. Os nad ydych yn bodloni\u2019r meini prawf mynediad efallai y bydd gofyn i chi hefyd fynychu cyfweliad i\u2019n helpu i asesu eich addasrwydd ar gyfer y cwrs."}, {"text_idx": "#000057", "text": "Ymgeisiwch trwy UCAS os ydych chi'n ymgeios ydych chi'n ymgeisydd preswyl yn y DU, yn gwneud cais am flwyddyn 1 o radd israddedig amser llawn, Blwyddyn Sylfaen, Gradd Sylfaen neu HND ac nad ydych wedi gwneud cais trwy UCAS o'r blaen. Os ydych chi'n gwneud cais i astudio yn rhan-amser, i ychwanegu at eich Gradd Sylfaen neu HND, neu i drosglwyddo i PDC o sefydliad arall, os gwelwch yn dda gwnewch gais yn uniongyrchol."}, {"text_idx": "#000061", "text": "Cynhyrchydd theatr greadigolRheolwr celfyddydauCodwr arianSwyddog marchnata/rheolwrTrefnydd digwyddiadauCynhyrchydd gwyliau Rheolwr lleoliadSwyddog datblygu cynulleidfaoedd"}, {"text_idx": "#000063", "text": "Fel myfyriwr o PDC, bydd gennych fynediad at gyngor gan y Gwasanaeth Gyrfaoedd a Chyflogadwyedd trwy gydol eich astudiaethau ac ar o\u0302l i chi raddio."}, {"text_idx": "#000068", "text": "Mae ein Campws Caerdydd yng nghanol y ddinas - y cartref perffaith i'n myfyrwyr diwydiannau creadigol. Rydyn ni newydd orffen cyfnod newydd o fuddsoddi a datblygu campws, felly gallwn ni gynnig mwy fyth o gyfleusterau arbenigol."}]